|  |  |
| --- | --- |
| **ЕЛЕМЕНТИ, ВКЛЮЧЕНИ В ДАНЪЧНАТА ОСНОВА** | **ПОЯСНЕНИЯ** |
| **Дължимите за доставката данъци и такси, когато са налице едновременно следните условия:****1. платени са от името и за сметка на доставчика;****2. поискани са от доставчика.**(изм. - ДВ, бр. 8 от 2016 г., в сила от 29.01.2016 г. - чл. 15 от ППЗДДС) | **Например:**Данъците и таксите по ***Закона за местните данъци и такси*** се включват в определената по реда на чл. 26 или чл. 27 от закона данъчна основа на доставката, когато са налице едновременно следните условия:1. платени са от името и за сметка на доставчика;2. поискани са от доставчика.В данъчната основа не се включва размерът на акциза, когато стоките са поставени под режим отложено плащане на акциз по реда и при условията на ***Закона за акцизите и данъчните складове***. |
| **Субсидии и финансирания, пряко свързани с доставката** | По смисъла на т. 15 от ДР на ЗДДС:**"субсидии и финансирания, пряко свързани с доставка"** са субсидиите и финансиранията, чието отпускане е пряко обвързано с цената на предоставяни стоки или услуги. **Не са субсидии и финансирания, пряко свързани с доставка, субсидиите и финансиранията, предназначени единствено за:****а) покриване на загуби;****б) финансиране на разходи, включително за придобиване или ликвидация на активи.**Финансиранията/субсидиите се приемат за усвоени, когато възникнат условията за признаването им като приход (виж Фиш Х.2). |
| **Съпътстващите разходи, начислени от доставчика на получателя**  | **Например:**Комисионна, опаковане, транспорт, застраховка и други, пряко свързани с доставката, (като разходи за електроенергия, топлоенергия, вода и др., префактурирани от наемодателя на наемателя). |
| **Стойността на обикновените/ обичайните опаковъчни материали или контейнери, ако не подлежат на връщане или ако получателят не е данъчно задължено лице** | Обикновени/обичайни опаковъчни материали са предназначените за многократна употреба без преработка – бутилки, каси, варели и др.Ако тези опаковъчни материали или контейнери бъдат върнати от получателя, данъчната основан се намалява със стойността им при връщането. |
| **Стойността на услугата по последващо гаранционно обслужване на стоките** |  |
| **Стойността, задържана от получателя като гаранция за добро изпълнение** |  |

**Важно:** С изменението на ЗДДС (ДВ, бр. 94 от 2012 г., в сила от 01.01.2013 г.) нормата на чл. 26, ал. 2, изр. второ от ЗДДС “Не се смятат за възнаграждение по доставка всякакви плащания на неустойки и лихви с обезщетителен характер” е приведена в съответствие с Директива 2006/112/ЕО. По силата на законовия текст неустойки както от обезщетителен, така и от санкционен характер не формират данъчна основа. Лихвите с обезщетителен характер (така например – лихви за забава) също не формират данъчна основа, за разлика от възнаградителните такива (например – банковите лихви).

**Забележка:** Когато стойностите, необходими за изчисляване на данъчната основа, са определени в чуждестранна валута, данъчната основа се определя на базата на левовата равностойност на тази валута по курса, обявен от Българската народна банка към датата, на която данъкът е станал изискуем. Левовата равностойност на валутата може да бъде определена по последния обменен курс, публикуван от Европейската централна банка към момента, в който данъкът става изискуем. Конвертирането между валути, различни от еврото, се извършва, като се използва обменният курс на всяка от тези валути към еврото – чл. 26, ал. 6 от ЗДДС, доп., бр. 94 от 2012 г., в сила от 01.01.2013 г.